60. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 21 της 19 Δεκ. 1991/30 Ιαν. 1992 (ΦΕΚ Α΄ 5) Διαμετακόμιση ηλεκτρικής ενεργείας μέσω μεγάλων δικτύων μεταφοράς ηλεκτρικής ενεργείας σε εναρμόνιση προς την οδηγία του Συμβουλίου των Ευρωπαϊκών Κοινοτήτων 90/547/ Ε.Ο.Κ. της 29.10.1990. Έχοντας υπόψη: 1.Τις διατάξεις: α)Του άρθρ. 4 του Νόμ. 1338/1983 «Εφαρμογή του Κοινοτικού Δικαίου» (ΦΕΚ 34/Α/17.3.1983), όπως αντικαταστάθηκε από το άρθρ. 6 του Νόμ. 1440/1984 «Συμμετοχή της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητας Άνθρακος και Χάλυβος και του Οργανισμού Εφοδιασμού ΕΥΡΑΤΟΜ» (ΦΕΚ 70/Α/21.5.84) και τροποποιήθηκε από το άρθρ. 7 του Νόμ. 1775/1988 «Εταιρείες παροχής επιχειρηματικού κεφαλαίου και άλλες διατάξεις» (ΦΕΚ 101/Α/24.5.1988) και το άρθρ. 65 του Νόμ. 1892/1990 «Για τον εκσυγχρονισμό και την ανάπτυξη και άλλες διατάξεις» (ΦΕΚ 101/ Α/ 31. 7.1990). 2.Την 452/1991 γνωμοδότηση του Συμβουλίου της Επικρατείας μετά από πρόταση του Υπουργού Βιομηχανίας, Ενέργειας και Τεχνολογίας και του Υπουργού Εθνικής Οικονομίας, αποφασίζουμε: Άρθρ.1.-Σκοπός του δ/τος αυτού είναι η προσαρμογή της Ελληνικής Νομοθεσίας προς την Οδηγία του Συμβουλίου των Ευρωπαϊκών Κοινοτήτων 90/547/ Ε.Ο.Κ. της 29ης Οκτ. 1990, για τη διαμετακόμιση ηλεκτρικής ενεργείας μέσω των μεγάλων ηλεκτρικών δικτύων (ειδική έκδοση στην ελληνική γλώσσα της επίσημης Εφημερίδας των Ευρωπαϊκών Κοινοτήτων με αριθ. L 313/30-13.11.1990). Με την οδηγία αυτή επιτυγχάνεται η διευκόλυνση των ανταλλαγών ηλεκτρικής ενεργείας και η προσέγγιση των μέτρων που λαμβάνουν τα κράτη  Σελ. 224,330(β) Τεύχος 1406 Σελ. 24 μέλη και τα οποία επηρεάζουν τη διαμετακόμιση της ηλεκτρικής ενεργείας, ενόψη και της προβλεπομένης καθιέρωσης της εσωτερικής αγοράς ηλεκτρικής ενέργειας. Άρθρ.2.-Η Δημοσία Επιχείρηση Ηλεκτρισμού (Δ.Ε.Η.) οφείλει να λαμβάνει κάθε κατάλληλο και αναγκαίο μέτρο για τη διευκόλυνση, στο Ελληνικό έδαφος, της διαμετακόμισης ηλεκτρικής ενεργείας μεταξύ μεγάλων δικτύων μεταφοράς υψηλής τάσης, στο πλαίσιο των όρων και προϋποθέσεων που καθορίζονται στο παρόν Δ/γμα. Άρθρ.3.-Ως διαμετακόμιση ηλεκτρικής ενεργείας μεταξύ μεγάλων δικτύων νοείται κάθε μεταφορά ηλεκτρικής ενεργείας που συνεπάγεται τη διάβαση ενός τουλάχιστον ενδοκοινοτικού κρατικού συνόρου, το δε δίκτυο καταγωγής ή τελικό προορισμού βρίσκεται στο έδαφος Κράτους-Μέλους της Ευρωπαϊκής Οικονομικής Κοινότητας (Ε.Ο.Κ.). Σε ότι αφορά την Ελλάδα η μεταφορά αυτή θα πραγματοποιείται από τη Δημόσια Επιχείρηση Ηλεκτρισμού. Άρθρ.4.-Μεγάλα δίκτυα μεταφοράς ηλεκτρικής ενεργείας μέσα στα Κράτη-Μέλη της Ε.Ο.Κ., καθώς και οι φορείς αυτών είναι εκείνα που επίσημα αναγνωρίζονται εκάστοτε από την Ε.Ο.Κ. Άρθρ.5.-1.Η ΔΕΗ, ως φορέας υπεύθυνος για τα μεγάλα δίκτυα μεταφοράς ηλεκτρικής ενεργείας υψηλής τάσης στην Ελλάδα, θα συνάπτει συμβάσεις σχετικά με τη διαμετακόμιση ηλεκτρικής ενεργείας, κατά το ανωτέρω άρθρ. 3, με αντίστοιχο φορέα Κράτους-Μέλους της Ε.Ο.Κ. Οι σχετικές συμβάσεις θα είναι προϊόν κατάλληλης διαπραγμάτευσης μεταξύ των οικείων φορέων. 2.Η διαπραγμάτευση και, τελικά, η σύμβαση για την διαμετακόμιση ηλεκτρικής ενεργείας θα λαμβάνουν κυρίως και πλήρως υπόψη την αποτελεσματικότερη δυνατή χρησιμοποίηση του εφεδρικού δυναμικού παραγωγής και εκμετάλλευσης των συστημάτων, κανένας δε όρος ή συμφωνία δεν πρέπει να θέτει σε κίνδυνο την ασφάλεια του εφοδιασμού και την ποιότητα της εξυπηρέτησης. 3.Κάθε σύμβαση για διαμετακόμιση ηλεκτρικής ενεργείας πρέπει να είναι σύμφωνη με τις κοινοτικές διατάξεις, ιδίως σε ό,τι αφορά την έλλειψη διακρίσεων και την ισοτιμία των ενδιαφερομένων μερών, καθώς και την μη ύπαρξη καταχρηστικών ρυθμίσεων ή αδικαιολογήτων περιορισμών. 13.Δ.η.60 Δημόσια Επιχείρηση Ηλεκτρισμού Άρθρ.6.-Η Δ.Ε.Η. οφείλει, χωρίς καμιά καθυστέρηση που δεν δικαιολογείται από τις περιστάσεις: α.Να ανακοινώνει στο Υπουργείο Βιομηχανίας, Ενέργειας και Τεχνολογίας, καθώς και στην Επιτροπή της Ε.Ο.Κ. κάθε αίτηση για διαμετακόμιση ηλεκτρικής ενεργείας, εφόσον η αίτηση αυτή αναφέρεται σε διαπραγμάτευση προς τον σκοπό να συναφθεί σύμβαση για πώληση ηλεκτρικής ενεργείας διαρκείας τουλάχιστον ενός έτους. β.Να αρχίζει διαπραγματεύσεις σχετικά με τους όρους που θα περιέχονται σε σύμβαση για την αιτουμένη διαμετακόμιση ηλεκτρικής ενεργείας. γ.Να ενημερώνει το Υπουργείο Βιομηχανίας, Ενέργειας και Τεχνολογίας, καθώς και την Επιτροπής της Ε.Ο.Κ. για τη σύναψη κάθε σύμβασης διαμετακόμισης ηλεκτρικής ενεργείας. δ.Σε περίπτωση που παρέλθουν 12 μήνες από την ημέρα που υποβλήθηκε η αίτηση για διαμετακόμιση ηλεκτρικής ενεργείας χωρίς να έχει, ακόμη, συναφθεί σχετική σύμβαση, να ενημερώνει την Ευρωπαϊκή Επιτροπή και το Υπουργείο Βιομηχανίας, Ενέργειας και Τεχνολογίας για τους λόγους για τους οποίους η διαπραγμάτευση δεν έχει καταλήξει στη σύναψη σύμβασης. Άρθρ.7.-Εφόσον η Ε.Ο.Κ. συστήσει όργανο, το οποίο θα έχει αρμοδιότητα να μεσολαβεί σε μία διαδικασία συνδιαλλαγής που δεν θα παράγει νομικώς δεσμευτικά αποτελέσματα μεταξύ των ενδιαφερομένων μερών, προς διευκόλυνση σύναψης σύμβασης, η Δ.Ε.Η. μπορεί να προκαλεί, και υποχρεούται να αποδέχεται τη σχετική μεσολάβηση του οργάνου αυτού. Άρθρ.8.-Καμμία διάταξη παρόντος Δ/τος δεν εμποδίζει τη Δ.Ε.Η. να συνάπτει συμβάσεις για διαμετακόμιση ηλεκτρικής ενεργείας, εφόσον αυτές δεν αντίκεινται σε ό,τι ορίζει τούτο. Άρθρ.9.-Το παρόν Π.Δ/γμα αρχίζει να ισχύει από τη δημοσίευσή του στην Εφημερίδα της Κυβερνήσεως. 